Barna Gábor (1. DIA): Az Oltáriszentség (Eucharisztia) tisztelete a mo-i vallási kultúrában

Gyűjtési útmutató

A kereszténység több felekezetre szakadását a 16. században a 19. századi történettudomány, egyháztörténet a reformáció és ellenreformáció korszakának nevezte. Az 1970-es években a modernizációs elméleten alapuló társadalomtörténet bevezette a felekezetesedés (konfesszionalizálódás) fogalmát, ami új szemléletével a vallást ismét a társadalom- és egyháztörténeti kutatás fontos területévé emelte.[[1]](#footnote-1) A konfesszionalizálódás minden felekezetben funkcionálisan hasonló folyamatokat indított el: egy mágikus jellegű világkép visszaszorult egy vallásos hittudással szemben. A hittudás iskolázott papságot kívánt meg a katekézis és a lelkipásztorkodás számára. Ám a keresztény tanítás értelmezési különbségei lehetővé tették a nyugati kereszténységnek többféle felekezetbe tagolódását. A felekezetileg egységesített hittudás kialakította a maga sajátos, egyetemesen érthető és alkalmazható jeleit, szimbólumait és tárgyait (kereszt, ostya, kehely, Szentírás, papi viselet stb.).

Alapvetővé vált a vasárnapi istentiszteleten részvétel minden felekezetben, a katolikusoknál a gyakori szentáldozás (communio), a húsvéti szentgyónás és áldozás, és az Úrnapja körmenettel való megünneplése.

kezdeményezés után - Európa számos részén a (fő)oltárokon díszesen kialakított tabernákulumok felállításához vezetett.[[2]](#footnote-2) A templomok új stílusú (barokk) átalakítása a tekintetet a főoltárra és a tabernákulumban őrzött Eucharisztiára irányította (aspectus populi). 1600-tól pápai rendeletek sora szabályozta, hogy az Eucharisztiát az oltáron kell tárolni. Az 1630-as és 1633-as nagyszombati zsinatok határozatai a Magyarországon is kötelezővé tették a római miserend követését, ezért elterjedt az oltárokon az oltáriszentségnek helyet adó díszes tabernákulumok készítése. Az oltárépítmény központjában a tabernákulum-szekrény áll, változatos díszítéssel, eucharisztikus szimbólumokkal.

A megerősödött eucharisztikus tisztelet a katolicizmus emblematikus megjelenítése lett. Ez Úrnapja növekvő súlyához vezetett az egyházi évben. Az ünnep összegyűjtötte a közösséget, mialatt az Eucharisztiát nyilvánosan, egy (gazdagon díszített) úrmutatóban (monstrancia) és ünnepélyes pompával körmenetileg körülhordozták. Az Eucharisztia tiszteletét tehát hangsúlyosan vizualizálták. Fontos eszközei voltak ennek az egyházi gimnáziumok által előadott úrnapi színjátékok is.

Sajátosan katolikus lett a tisztelet tárgyi kultúrája: az őrzés helye (oltárok, tabernákulumok), a prezentáció kellékanyaga (a készítés eszközei: ostyasütők, szobrok, képek, ötvösmunkák: monstranciák, kelyhek, liturgikus textíliák: velumok, sokszorosított kisgrafika), a tisztelet alkalma és szertartása (Úrnapja, körmenet virágszórással és virágszőnyeggel, nagycsütörtöki virrasztás), a tisztelet verbális és zenei anyaga (énekek, imádságok, folyóiratok)[[3]](#footnote-3). Középkori alapokon[[4]](#footnote-4) megújultak vagy létrejöttek az eucharisztikus társulatok, amelyek mögött általában egy-egy innovátor állt. A középkorig visszanyúlóan működtek az eucharisztikus kegyhelyek.

A tisztelet megnyilvánulása volt az egész katolikus világban elterjedő Oltáriszentség Társulat (Confraternitas Corporis Christi). A vallási egyesületek feloszlatása (II. József) után az Eucharisztia tisztelete a 19. század közepén újult meg az ún. Oltáregyesület formájában. A társulat a 19-20. század fordulójára a plébániák harmadában,[[5]](#footnote-5) a 20. század közepére a plébániák többségében működött. Az 1940-es évek második felében a létrejövő kommunista diktatúra az Oltáregyesületek működését is betiltotta.

**Mi az Oltáriszentség?** (2-3-4. DIA)

Az Eucharisztia = hálaadás, amit Jézusnak az utolsó vacsorakor elmondott szavaival hozunk összefüggésbe, amelyekkel megalapította az Oltáriszentséget, s amelyeket a pap minden szentmisében az Úrfelmutatáskor elismétel („kezébe vette a kenyeret, hálát adott és így szólt …”). Egyúttal áldozat és megemlékezés is („ezt cselekedjétek az én emlékezetemre”). Erre részben Nagycsütörtökön, részben pedig a pünkösd utáni tizedik napon, Úrnapján emlékezik az Egyház. (Magyarországon ma ezt a rákövetkező vasárnap tartják.)

 Az Eucharisztia, az Úrvacsora mind a katolikus, mind a protestáns egyházakban szentség, de felekezetileg eltérően értelmezik. Emiatt elsősorban a katolikus vallásra jellemző a tisztelet gazdag és változatos formája.

Ez a tisztelet megnyilvánult és megnyilvánul mind a hivatalos liturgiában, mind azon túl a paraliturgiában, a népi vallásosságban és mindezek gazdag eszköztárában: szövegben, zenében, tárgyi kellékekben, ábrázolásokban, a múltban és a jelenben.

**Ostya, bor – szent jelek – áldozás, úrvacsora vétel** (5. DIA)

 *Első áldozás* – felkészülés formája, módja, (6. DIA) életkora, jelentősége az egyén számára a visszaemlékezésekben, fényképek, (7. DIA) emléklapok, ajándékok, viselete, ajándék a papnak, templomnak

 *Áldozás* – gyakorisága, böjt és gyónás előtte, a gyónás és az áldozás kapcsolata, gyónás utáni, áldozás előtti/utáni imák, gesztusok

 (8. DIA) *Ostyasütés és ostyasütők* – ostyasütő vasak és ábráik (rajz, fotó használat közben is), ostyavágók

 *Ostyahordás* – alapanyagok, a sütés technikája, ki süti, színezik-e az ostyát, ki hordja szét, hányat kap egy család, köszöntő versek, adományok

 (9. DIA) *Konfirmálás, első úrvacsora vétel* - felkészülés formája, módja, életkora, vizsga, jelentősége az egyén számára a visszaemlékezésekben, fényképek, emléklapok, ajándékok, viselete, ajándék a papnak, templomnak.

 (10-11-12-13. DIA) *Úrvacsora vétel* – alkalmai, gyakorisága, a szent jelek felajánlása, az úrvacsoravétel sorrendje, a maradék kenyér és bor sorsa.

**A kis szentképek eucharisztikus szimbólumai**

 (14-15. DIA) Elsősorban a papszentelés, az újmisés, majd a 25, 50 stb. éves papi jubileumok kis szentképei és azok jelképei. Fotón, szkennelve. A kis szentképek szövegei. Egyéb alkalmai szentképek: az 1938-as budapesti Nemzetközi Eucharisztikus Kongresszus szentképei és eseményei, szimbólumai. Részvétel a budapesti eseményeken. Helybeli események. A kongresszus tárgyi emlékei. Kongresszus a helyi sajtóban.

**Énekek és imádságok az Oltáriszentségről**

 (16. DIA) Az egyházközségben használt, s az Oltáriszentségről szóló énekek. Magnófelvétel. Nyomtatott és kéziratos énekes- és imádságos könyvek. Ponyvák imádságai, énekei, grafikai ábrái. Az *Örökimádás* című könyv és ismertsége, használata. *Reményünk* című folyóirat ismertsége és használata. (17-18. DIA) Az ún. csütörtöki könyv: *A Krisztus Jézus vérrel verítékezésének kis offíciuma*. A szentségimádás alkalmai, módja, énekei és imádságai.

**Áhítatok, a tisztelet formái**

(19. DIA) A szentségimádás alkalmai, módja, énekei és imádságai. A nagyböjti csütörtökök áhítatai. Felnőttek és gyermekek a kultusz szolgálatában: baldachin/superlát vivő férfiak, fáklyás férfiak, viseletük, jelvényeik, szerveződésük, a füstölőt vivő ministránsok, betanításuk a liturgia szolgálatára.

**A liturgia tárgyi kellékei az Oltáriszentség tiszteletének szolgálatában**

 (20-21. DIA) Örökmécs, ötvösmunkák (kehely, cibórium, monstrancia, patena, stb.) és textíliák (korporale [a kehely alatti keményített textília], palla [kehelytakaró], purificatórium [törlőkendő], vélum) a kultuszban. Anyaguk, kezelésük, mosásuk, vasalásuk. Tisztántartásuk. (Itt a plébániai irattár leltáraihoz is kell fordulni, kanonika vizitációs jegyzőkönyvekhez, egyéb iratokhoz a tárgyak beszerzése és javítása ügyében! Amúgy a sekrestyéssel interjú!)

**Oltár**

 (22-24. DIA) Az oltár az utolsó vacsora asztala. Az oltár Krisztus, az oltárterítő pedig Krisztus halotti leple. Az oltár leírása, fényképe, rajza, az ábrázolt szentek bemutatása. Készítője: asztalos, festő. A tabernákulum és ajtajának szimbólumai. A tabernákulum takaró konopeum (szúnyogháló szerű textil sátor). Oltárterítők anyaguk és szimbólumaik. Hímzések az oltárterítőkön, egyáltalán oltárnál használt textíliákon. Vannak-e helyi, vagy általában népi hímzésminták ezeken?

 Oltárdíszítés. Virágok, színek, szimbólumok – jelentésük. Gyertyatartók és kellékeik.

**Oltáregyletek**

 (25. DIA) Mai működése, ha van. Megalakulása, szerepe. (Plébániai és egyházmegyei levéltár, irattár, folyóiratok, újságok.) Tagság, tisztségviselők, tisztújítás, jegyzőkönyvek.

**Úrnapja**

 (26-27. DIA) Körmenet és sátrai/oltárai. Készítők, előkészületek. Virág és zöld gally, virágszirom gyűjtés. Virágszirom szórás, virágszőnyeg készítés. Virágszirom szórók és virágszőnyeg építők. Hordozó szobrok és hordozóik: máriás lányok és legények, Mária-dajka. Fáklyások – beosztásuk, egyesületi formák. Baldachin és hordozói. A hordozók beosztási rendje. A sátor/oltár lombjának, virágjának sorsa a körmenet után.

**Eucharisztikus kegyhelyek**

 (28-29. DIA) Átváltozásról szóló viták 12-14. század – Lüttichi Szent Julianna látomása – Úrnapja elrendelése – Szent Vér és vérző ostya csodák

**Viselkedés az Oltáriszentség jelenlétében**

 Gesztusok. Térdhajtás, felállás.

**Források, kutatási technikák** (30. DIA)

A kutatott témakör forrásai és a kutatási technikák ezért sokfélék: tárgyak, levél- és irattári dokumentumok, sajtótermékek, interjúk, visszaemlékezések, régi és újabb fényképek, hangfelvételek, a résztvevő megfigyelés részletes dokumentációja.

1. Wolfgang Reinhard, Heinz Schilling (Hrsg.): *Die katholische Konfessionalisierung. Wissenschaftliches Symposium der Gesellschaft zur Herausgabe des Corpus Catholicorum und des Vereins für Reformationsgeschichte.* Münster 1995.; Bahlcke, Joachim – Strohmeyer, Arno (Hrsg.): *Konfessionalisierung in Ostmitteleuropa: Wirkungen des religiösen Wandels im 16. und 17. Jahrhundert in Staat, Gesellschaft und Kultur*. (Forschungen zur Geschichte und Kultur des östlichen Europa 7.) Stuttgart, 1999. [↑](#footnote-ref-1)
2. Guinomet, Claire: *Das italienische Sakramentstabernakel im 16. Jahrhundert - Tempietto-Architekturen en miniature zur Aufbewahrung der Eucharistie*. München, Hirmer Verlag, 2017. [↑](#footnote-ref-2)
3. Hermann Kurzke: *Kirchenlied und Kultur. Studien und Standortbestimmungen*. Mainz, Francke Verlag 2010. [Mainzer Hymnologische Studien](http://www.theologische-buchhandlung.de/mainzhym.htm) Band 24 [↑](#footnote-ref-3)
4. Pásztor Lajos: *A magyarság vallásos élete a Jagellók korában*. Budapest, 1940. [↑](#footnote-ref-4)
5. Tóth Szabolcs: Oltáregyletek Háromszéken. *Acta Siculica 2008*, 391–400 [↑](#footnote-ref-5)